|  |
| --- |
| FødevarestyrelsenAtt.: Tanja Bundsgaard Müller32@fvst.dk, tbmh@fvst.dk |

# Høring over udkast til bekendtgørelse om foder og fodervirksomheder (j.nr 2017-32-31-00299)

Landbrug & Fødevarer takker for muligheden for at komme med bemærkninger til udkast til bekendtgørelse om foder og foderstofvirksomheder, som indeholder en række ændringer til bestemmelserne i § 7 om salmonella.

Landbrug & Fødevarer bemærker, at Danmarks status som salmonellafri for ægproduktion, og den forventede snarlige status for slagtefjerkræ, er opnået gennem en langvarig, konsekvent og omkostningskrævende indsats af erhverv og myndigheder. Det er vigtigt, at denne indsats ikke sættes over styr.

Landbrug & Fødevarer er således bekymret over rækkevidden af paragraf 7.3 (2), der indeholder en lempelse af kravet om varmebehandling af foder til fjerkræ. Det er afgørende for Landbrug & Fødevarer, at en ændring ikke kommer til at omfatte fodermidler, der kan udgøre en risiko i forhold til introduktion af salmonella til fjerkræ. Landbrug & Fødevarer mener således, at lempelsen bør begrænses til grovfoder. Samtidig bør bestemmelsen ikke give anledning til unødvendige administrative byrder for myndighederne og virksomhederne.

Den foreslåede ændring af § 7 stk.3 har ikke været drøftet med erhvervet forud for høringen over bekendtgørelsen. Landbrug & Fødevarer skal derfor foreslå, at ikrafttræden af ændringen af bekendtgørelsen udskydes med henblik på en forudgående grundig drøftelse på møde mellem erhvervet og styrelsen af samtlige implikationer af den foreslåede ændring, samt en mulig alternativ ordlyd af bestemmelsen.

Stk. 6 og 7 i udkastet til bekendtgørelse indeholder bestemmelser om, at foderstofvirksomheder skal informere aftagerne om fund af en række serotyper af salmonellabakterier. Landbrug & Fødevarer foreslår, at *S. Derby* tilføjes til Stk. 6.

Med venlig hilsen

Morten Damkjær Nielsen

Chefkonsulent

Erhvervspolitik

D 3339 4295

M +45 3018 8857

E mdn@lf.dk